Læsøs tangtage modtog i juni Europa Nostra-prisen i Lissabon, og i dag bliver prisen genuddelt på Læsø. Prisen er en kulturarvspris og Læsø Tangbank har været i skarp konkurrence med andre projekter i hele Europa. Tantagene på Læsø har en lang historie, der går tilbage til 1600-tallet, hvor kvinderne på øen fandt på at udnytte tanget til et slidstærkt materiale til hustage. - Det kan holde i 3-400 år, kan ikke brande og isolerer fantastisk godt, siger arkitekt Marcelle Meier. Han har sammen med tagtækker Henning Johansen og saltsyder Poul Christensen siden 2007 arbejdet på at bevare håndværket på Læsø. Der er 20 af de gamle af de gamle tage tilbage, hvoraf 11 er fredede. - Vi ser altid fremad, når vi skal finde nye løsninger. Måske vi i stedet skulle gå et par skridt tilbage og se på mulighederne, andre allerede har opfundet før os. Der er masser af bæredygtige perspektiver i tangtagene, siger Marcel Meier.

Opsummering:
Læsø Tangbank modtog i juni en fornem EU-pris i Lissabon for Læsøs tangtage. Prisen bliver i dag genuddelt på Læsø.